ಭಾರತ ಜೊತೆಗಿನ ಸಂಘರ್ಷ ನಡುವೆ ಬಂದೂಕು ಹೊಂದಿದ್ದ 8 ಸಿಖ್ ಯುವಕರ ವಿರುದ್ಧ ಕೆನಡಾ ಕ್ರಮ ಬ್ರಾಂಪ್ಟನ್‌ನಲ್ಲಿ ಒಂದು ವಾರದ ಅವಧಿಯಲ್ಲಿ ಎಂಟು ಕೆನಡಾದ ಸಿಖ್ ಯುವಕರನ್ನು ಬಂಧಿಸಲಾಗಿದ್ದು ಅವರ ವಿರುದ್ಧ ಬಂದೂಕು ಸಂಬಂಧಿತ ಅಪರಾಧಗಳ ಆರೋಪ ಹೊರಿಸಲಾಗಿದೆ. ನವದೆಹಲಿ: ಬ್ರಾಂಪ್ಟನ್‌ನಲ್ಲಿ ಒಂದು ವಾರದ ಅವಧಿಯಲ್ಲಿ ಎಂಟು ಕೆನಡಾದ ಸಿಖ್ ಯುವಕರನ್ನು ಬಂಧಿಸಲಾಗಿದ್ದು ಅವರ ವಿರುದ್ಧ ಬಂದೂಕು ಸಂಬಂಧಿತ ಅಪರಾಧಗಳ ಆರೋಪ ಹೊರಿಸಲಾಗಿದೆ.ಶಂಕಿತ ವ್ಯಕ್ತಿಗಳ ಮೇಲೆ ಚಾಟಿ ಬೀಸಲು ಕೆನಡಾ ಸಿದ್ಧವಾಗಿದೆ ಎಂದು ಬಂಧನಗಳು ಸೂಚಿಸುತ್ತವೆ ಎಂದು ಕೆಲವು ಮೂಲಗಳು ಸೂಚಿಸುತ್ತವೆ. ಬಂಧಿತ ಎಲ್ಲಾ ಎಂಟು ಯುವಕರು ಸಿಖ್ಖರಾಗಿದ್ದು ಬಂದೂಕುಗಳನ್ನು ಹೊಂದಿದ್ದರು. ಆದರೆ ಇದು ಅವರು ಖಲಿಸ್ತಾನಿ ಬೆಂಬಲಿಗರು ಎಂದು ಸೂಚಿಸುವುದಿಲ್ಲ ಎಂದು ಮೂಲವೊಂದು ತಿಳಿಸಿದೆ.ಇದನ್ನೂ ಓದಿ: ತಣ್ಣಗಾದ ಕೆನಡಾ: ನಾವು ಭಾರತದೊಂದಿಗೆ ಪರಿಸ್ಥಿತಿಯನ್ನು ಉಲ್ಬಣಗೊಳಿಸಲು ಬಯಸುವುದಿಲ್ಲ- ಜಸ್ಟಿನ್ ಟ್ರುಡೊಹೆಚ್ಚು ಸಿಖ್ ಸಮುದಾಯವನ್ನು ಹೊಂದಿರುವ ಬ್ರಾಂಪ್ಟನ್‌ನಲ್ಲಿ ಗುಂಡಿನ ದಾಳಿಗಳ ವರದಿಗಳು ಬಂದ ನಂತರ ಈ ಬಂಧನಗಳು ಸಂಭವಿಸಿವೆ. ಶೋಧ ಕಾರ್ಯಾಚರಣೆ ಮೇಲೆ ಬಂದೂಕುಗಳು ಪತ್ತೆಯಾಗಿವೆ. ಸ್ಥಳೀಯ ಗುರುದ್ವಾರದಿಂದ ಈ ಯುವಕರ ಬಗ್ಗೆ ಮಾಹಿತಿ ಸಿಕ್ಕಿದ್ದು ಬಂಧಿತರೆಲ್ಲರೂ 19 ರಿಂದ 26 ವರ್ಷ ವಯಸ್ಸಿನವರು ಮತ್ತು 'ಲೋಡ್ ಮಾಡಿದ ಅಥವಾ ನಿಷೇಧಿತ ಅಥವಾ ನಿರ್ಬಂಧಿತ ಬಂದೂಕುಗಳನ್ನು ಹೊಂದಿದ್ದಕ್ಕಾಗಿ' ಆರೋಪ ಹೊರಿಸಲಾಗಿದೆ. ಬಂಧಿತರು ಡ್ರಗ್ಸ್ ಮತ್ತು ಅಕ್ರಮ ಶಸ್ತ್ರಾಸ್ತ್ರಗಳ ಕಾರ್ಟೆಲ್‌ನ ಭಾಗವಾಗಿದ್ದಾರೆ ಎಂದು ವರದಿಗಳು ಸೂಚಿಸುತ್ತವೆ.ಭಾರತದೊಂದಿಗೆ ಪರಿಸ್ಥಿತಿಯನ್ನು ಉಲ್ಬಣಗೊಳಿಸಲು ಕೆನಡಾ ಬಯಸುವುದಿಲ್ಲ. ನವದೆಹಲಿಯೊಂದಿಗೆ ಜವಾಬ್ದಾರಿಯುತವಾಗಿ ಮತ್ತು ರಚನಾತ್ಮಕವಾಗಿ ತೊಡಗಿಸಿಕೊಳ್ಳುವುದನ್ನು ಮುಂದುವರಿಸುತ್ತದೆ ಕೆನಡಾ ಪ್ರಧಾನಿ ಜಸ್ಟಿನ್ ಟ್ರುಡೊ ಹೇಳಿದ ಬೆನ್ನಲ್ಲೇ ಈ ಕ್ರಮಗಳು ನಡೆಯುತ್ತಿವೆ.